<classify> Msanii wa Bongo Fleva Gigy Money ameonekana akiendesha ndinga mpya hivi karibuni huku fununu zinazoendelea zikidai kwamba amehongwa hilo gari. Akiongea na Wasafi TV kupitia kipindi cha Refresh Gigy Money amekanusha madai hayo na kusema kwamba hajaongwa ila anafanya sana kazi na ndizo zilizomuwezesha kupata ndinga hilo. Amesema hayo huku akiwashauri vijana wadogo hasa wasichana kama wanajihisi wamefanya kazi miaka mingi na wanaona haiwalipi basi waongeze juhudi sababu hakuna muda maalum ambao Mungu anampa mja wake. Unajua rizki ipo hivi, mtu anaweza akakuchelewesha, yuko karibu yako na humjui, ila mtu huyo hawezi kuifunga rizki yako, utachelewa lakini hata ukiwa mzee utaipata tu, alisema Gigy. Mimi naamini nilitakiwa niwe hapo nlipo muda mrefu sana, nyinyi mliokua mnanificha ficha mnanipotezea mkitaka nisiwepo, Diamond anawatesa na aibu sababu hachagui, anaona kipaji, alisema. Amesema, maisha mazuri hayataki haraka na wala hayahitaji tamaa kwani hata yeye hakuwahi hata kua na tamaa ya kujua kuendesha gari na alikua akijiachia kupig apicha hat akwenye bajaji.  <topic>: BURUDANI 